kardosdrur/scandi-wiki huggingface dataset:
Kirsten Brosbøl

Kirsten Brosbøl (født 14. december 1977) cand.scient.soc. og MA, og var  I perioden 3. februar 2014 - 28. juni 2015 miljøminister i Danmark. Hun har været medlem af Folketinget for Socialdemokraterne fra 2005 til 2019.
Ved valget den 18. juni 2015 blev hun valgt som det andet mandat i Østjyllands Storkreds med i alt 10.843 personlige stemmer, kun overgået af Nicolai Wammen.

Baggrund 
Kirsten Brosbøl er datter af murer og skomager Lars Peter Brosbøl og sygeplejerske Bente Skødt Jensen. Hun blev matematisk student fra Odder Gymnasium i 1996, har siden læst samfundsvidenskab med speciale i international udvikling ved Roskilde Universitet 1997-2005, og i 2002-2003 gennemførte hun en master of arts-uddannelse i freds- og konfliktstudier ved University of Sussex i Storbritannien.

Kirsten Brosbøl var kæreste med Århus' borgmester, Nicolai Wammen fra efteråret 2005 til september 2007.

Politisk karriere 
Fra 2001 arbejdede Brosbøl som studentermedhjælp for den socialdemokratiske folketingsgruppe, og fra 2004-2005 som politisk konsulent for de danske socialdemokrater i Europa-Parlamentet. Siden 2004 har hun været opstillet som folketingskandidat i Skanderborgkredsen.
Brosbøl blev valgt med 5.479 personlige stemmer ved Folketingsvalget 8. februar 2005.
Hun sidder i følgende af Folketingets stående udvalg:
 Uddannelsesudvalget
 Arbejdsmarkedsudvalget
 Udenrigsudvalget
 Politisk-Økonomisk Udvalg
 Socialudvalget

Hun er desuden Socialdemokraternes repræsentant i Europarådets parlamentariske forsamling, ligesom hun er formand for et tværpolitisk netværk i Folketinget, der skal sætte fokus på problemerne omkring seksuel og reproduktiv sundhed, primært i udviklingslandene. 
I forbindelse med en større ordførerrokade 23. januar 2007, blev posten som ligestillingsordfører for Kirsten Brosbøls vedkommende udskiftet med posten som fødevareordfører.

I efteråret 2016 meddelte Kirsten Brosbøl at hun ikke genopstiller ved næste folketingsvalg. Skanderborgkredsen vil i stedet opstille Dorthe Hindborg som deres folketingskandidat.

Eksterne henvisninger 
 
 DRs politiske profil for Kirsten Brosbøl

Reference 

Tidligere folketingsmedlemmer fra Socialdemokraterne
Folketingsmedlemmer i 2000'erne
Folketingsmedlemmer i 2010'erne
Regeringen Helle Thorning-Schmidt II
Danske ministre fra Socialdemokraterne
Miljøministre fra Danmark
Personer fra Odder
Retssikkerhed

Retssikkerhed er et princip som indebærer at samfundsforholdenes regulering sker ved retsregler, som er klare og gennemskuelige. Begrebet er imidlertid ikke absolut, ligesom en udtømmende beskrivelse vanskeligt lader sig gøre.

Retssikkerheden betyder, at borgerne kan forvente at en række hensyn og garantier opfyldes i deres møde med myndighederne – først og fremmest at der er lighed for loven. Det vil altså sige at der ikke er vilkårlighed i retshåndhævelsen, men at de samme forbrydelser også straffes ens. Som borger kan man forvente en vis service fra det offentliges side, mens man omvendt ikke kan pålægges flere pligter end de, der er lovhjemmel til.

Retssikkerhedsbegrebet kan opdeles i to underbegreber:
 Materiel retssikkerhed: Indholdet af retsreglerne skal være klare, og det skal være muligt for den enkelte borger at kende sine rettigheder og pligter ved at læse den relevante lov. Når forvaltningen træffer afgørelser skal de have baggrund i loven, ligesom de skal være i overensstemmelse med grundlæggende retsprincipper. De skal være truffet på et grundlag, som hviler på lighed for loven.
 Processuel retssikkerhed: Handler om sagsbehandlingen, og sikres bl.a. ved regler om partshøring, aktindsigt og begrundelsespligt fra forvaltningsloven, ligesom borgeren ifølge den processuelle retssikkerhed skal sikres adgang til at klage over det offentliges afgørelser. Hvis ikke man kan klage, taler man om en svækket processuel retssikkerhed, ligesom graden er retssikkerhed er begrænset, hvis klageinstansen kun kan ændre dele af afgørelsen.

Eksterne henvisninger 
 Foreningen til Borgernes Retssikkerheds hjemmeside 
 

Jura
Retsvidenskab
Retsvæsen
Juridiske begreber
Den Norske Turistforening

Den Norske Turistforening (DNT) er Norges største friluftsorganisation. Foreningen blev etableret den 21. januar 1868 efter initiativ fra Konsul Thomas Johannes Heftye og Kaptajn Hans Hagerup Krag. Foreningens formål skulle være: "at lette og udvikle Turistlivet her i Norge". Den første medlemsforening blev Oslo og omland (1868). I 2005 havde foreningen 207.000 medlemmer (deraf over 18.000 i DNT Ung), fordelt på 50 lokale foreninger.

Turisthytter og ruter 
Medlemsforeningene ejer et betydeligt netværk af hytter og vedligeholder et stort mærket netværk af stier og løjper mellem disse. De første hytte var Krokanhytta på Rjukan (1868), som blev efterfulgt af Tyinhytten (1870) samt Memurubu og Gjendebu (1872). Stierne og løjperne er mærket med skilte og røde striber malet på træerne eller røde T'er malet på sten over trægrænsen. Mange steder på ruterne som går i højfjeldet er ruten også markeret med varder som vandrende har lavet. I 2021 havde DNT 550 hytter og vedligeholdte 20.000 km sommerruter og 4.300 km vinterruter.

Specialiseringer 
Barnas Turlag blev etableret i 1999. DNT Fjellsport og DNT i skolen er nyere specialiseringer. Foreningerne arrangerer årligt 2.500 ture og kurser, både i ind- og udland. Fjeldfilmfestivalen er et tiltag af samme art.

Referencer

Eksterne henvisninger 

 Den Norske Turistforening  Fælles side for Turistforeningen med bl.a. links til alle lokalforeninger, fællesture, turplanlægger, nyheder m.m.

Friluftsliv
Turistforening
Dværg- og muselemurer

Dværg- og muselemurer (Cheirogaleidae), også kaldet dværg- og musemakier, er en familie af lemurer. Som andre lemurer findes artene i denne familie kun på Madagaskar.

Beskrivelse 
Arterne tilhørende familien Cheirogaleidae er mindre end andre lemurer. Faktisk er det de mindste primater. De har blød, lang pels, der på oversiden er gråbrun til rødlig og på undersiden generelt lysere. De fleste har små ører, store, tætsiddende øjne og lange bagben. De bliver 13 til 28 cm store med en meget lang hale, undertiden op til halvanden gang kroppens længde. De vejer mindre end 500 gram, nogle arter vejer blot 60 gram.

Dværg- og muselemurer er nataktive og trælevende. De er dygtige klatrere og kan springe langt, idet de anvender deres lange hale til at holde balancen. Når de opholder sig på jorden (hvilket sjældent sker), så bevæger de sig ved at hoppe på bagbenene. De tilbringer dagen i hule træer eller i en rede af løv. De lever typisk alene, men lever nogle gange i par.

I deres øjne findes et lysreflekterende lag, kaldet tapetum lucidum, der forbedrer deres nattesyn. Nogle arter, fx fedthalet dværgmaki, lagrer fedt på bagbenene og ved halens basis, og går i dvale. Ulig de ægte lemurer har de lange fortænder i overmunden, men har dog den for halvaber typiske tandkam i undermunden. De har tandformlen: .

Dværg- og muselemurer er altædende, idet de æder frugter, blomster og blade (og undertiden nektar) såvel som insekter, edderkopper og små hvirveldyr.

Hunnen har normalt tre par dievorter. Efter en drægtighedsperiode på knap 60 dage, fødes to til fire (normalt to eller tre) unger. De fravænnes efter fem til seks uger og er fuldt kønsmodne i slutningen af deres første leveår eller i løbet af deres andet år, afhængigt af arten. I fangenskab kan de leve op til 15 år, men lever sandsynligvis betydeligt kortere i naturen.

Klassifikation 
De fem slægter i familien Cheirogaleidae indeholder 34 arter.
 Familie Cheirogaleidae
 Slægt Cheirogaleus: dværgmakier
 Fedthalet dværgmaki, Cheirogaleus medius
 Cheirogaleus lavasoensis
 Stor dværgmaki, Cheirogaleus major
 Cheirogaleus crossleyi
 Cheirogaleus minusculus
 Cheirogaleus sibreei
 Slægt Microcebus: musemakier
 Grå musemaki, Microcebus murinus
 Microcebus griseorufus
 Microcebus ravelobensis
 Microcebus tavaratra
 Microcebus sambiranensis
 Microcebus simmonsi
 Dværgmusemaki, Microcebus myoxinus
 Microcebus rufus
 Microcebus berthae
 Microcebus lehilahytsara
 Microcebus jollyae
 Microcebus macarthurii
 Microcebus mittermeieri
 Microcebus mamiratra
 Microcebus bongolavensis
 Danfoss-musemaki, Microcebus danfossi
 Microcebus arnholdi 
 Microcebus margotmarshae 
 Microcebus gerpi
 Microcebus tanosi 
 Microcebus marohita 
 Slægt Mirza
 Coquerels dværgmaki, Mirza coquereli
 Mirza zaza
 Slægt Allocebus
 Allocebus trichotis
 Slægt Phaner
 Gaffelstribet dværgmaki, Phaner furcifer
 Phaner pallescens
 Phaner parienti
 Phaner electromontis

Noter

Eksterne henvisninger 

Lemurer
Additionsreaktion

En additionsreaktion er en kemisk reaktion, hvor to eller flere molekyler går sammen til et større molekyle. 
Denne slags reaktioner er begrænsede til molekyler med dobbelt- eller tripelbindinger.

Det modsatte af en additionsreaktion er en eliminationsreaktion.

Se også
 Substitution

Kemiske reaktioner
Dansk Statistisk Forening

Dansk Statistik Forening har til formål at virke som samlingssted for personer, der er interesseret i statistiske spørgsmål.

Foreningen, der hører hjemme i Danmarks Statistik, har ca. 260 medlemmer. Medlemskredsen består af personer, der i deres arbejde har eller har haft anvendelse for statistik – ud fra en teoretisk såvel som en praktisk indfaldsvinkel. Typiske arbejdspladser er Danmarks Statistik, organisationer, større kommuner og universiteter.
Foreningen afholder som regel fire medlemsmøder om året. Her indleder en eller flere personer mødet med et emne af statistisk interesse, hvorefter der er åben diskussion af emnet. Efter mødet serveres et lettere traktement.

Hvert tredje år samles alle de nordiske statistiske foreninger i 2-3 dage til et større fællesnordisk program. Møderne afholdes på skift i de forskellige lande. I 2007 var der være Nordisk statistisk møde i Island. Næstre møde vil blive i København 11.- 14. august 2010.

Foreningen er stiftet 23. november 1922

Eksterne henvisninger/kilder 
 Dansk Statistisk Forening

Matematikorganisationer
 
Danmarks Statistik
Britt Ekland

Britt-Marie Ekland (født 6. oktober 1942 i Stockholm, Sverige) er en svensk skuespiller.

Karriere 
Hun er bedst kendt for sin rolle som Bond-pige Mary Goodnight i James Bond-film The Man with the Golden Gun (1974).

Andre bemærkelsesværdige film med optrædener inkluderer The Night they raided Minsky's, Baxter, The Double Man, Get Carter og kultfilmen The Wicker Man (1973), hvor hendes stemme var eftersynkroniseret til at skjule hendes engelsk med svensk accent.

Personlige liv 
Hun blev internationalt kendt i forbindelse med ægteskabet med Peter Sellers i 1964. De havde en datter ved navn Victoria, født i januar 1965. De har lavet to film sammen, inden den blev skilt i 1968. Ekland har også en søn Nikolaj, født i 1973, fra et andet forhold.

Som supplement til svensk, Ekland taler flydende engelsk, fransk og tysk.

Eksterne henvisninger 

 

Skuespillere fra Sverige
Bond-piger
Personer fra Stockholm
Porsgaard

Porsgaard er udskilt som en parcelgård fra Gammel Wiffertsholm i 1840. Gården ligger i Solbjerg Sogn, Hellum Herred, Ålborg Amt, Skørping Kommune. Hovedbygningen er opført i 1840, men er nu nedrevet.

Porsgaard Gods er på 117,5 hektar

Ejere af Porsgaard 

 (1840-1900) Laurids Svanholm
 (1900-1910) Enkefru Birgitte Svanholm
 (1910-) Carl Svanholm
 (1980-1990) Flemming Christian Ramshart Lindgaard
 (1990-1998) B. U. H. L. Randers A/S
 (1998-) Poul Broch Didriksen

Kilder 
 J. P. Trap: Danmark 5.udgave, Kraks Landbrug

Herregårde i Rebild Kommune
Herregårde i Aalborg Amt
Benni Bødker

Benni Bødker (født i 1975) er en dansk forfatter. Han er uddannet cand.mag. i dansk og filosofi og arbejder som forlagsredaktør samt underviser på Forfatterskolen for Børnelitteratur. Blev i forbindelse med Orlaprisen 2006 med deltagelse af næsten 70.000 børn stemt ind som en af årets bedste ungdomsforfattere for romanen Besættelse, der foregår under 2. verdenskrig. Senest har han udgivet en serie populære vampyrhistorier, Nattens Børn. Han skriver også tegneserier og har stået bag flere udgivelser med gamle danske kriminalhistorier.
Inden Benni blev fuldtidsforfatter var han et år ude og undervise i dansk på Hhx i Nakskov.

Bibliografi 

 Halloween: Gys i oktober (2003)
 Helvedesmaskinen (2004)
 Besættelse (2005)
 Spøgelsesrytteren (2005) The Ghost Rider
 Sarin i svovldalen" (2006)
 Nattens Børn 1: Vampyrfesten (2006)
 Nattens Børn 2: Blodet er liv (2006)
 Nattens Børn 3: Dragens tegn (2006)
 Nattens Børn 4: Mørkets fyrstinde (2006)
 I Hérrens navn (2008
 De 7 nøgler Annika''(2008

Eksterne henvisninger 
 Benni Bødkers website
 

Børnebogsforfattere fra Danmark
Dansksprogede forfattere fra Danmark
Prix Italia

Prix Italia er en italiensk radio-, fjernsyns- og internet-pris. Den blev grundlagt på Capri i 1948 af den italienske medieinstitution RAI (daværende: Radio Italiana). Oprindeligt var prisen udelukkende tiltænkt radioprogrammer, men blev i 1957 udvidet til også at omfatte fjernsynsprogrammer og senere til også at omfratte Internettet.

Eksterne henvisninger 
 Prix Italia Hjemmeside 
 Information fra IMDB 
 Liste over vindere af radioprisen i kategorien drama 

Tv-priser
Kulturpriser
Radio
Kultur i Italien
Ny Wiffertsholm

Ny Wiffertsholm er udskilt fra Gammel Wiffertsholm i 1839 og er nu en avlsgård under Wiffertsholm Gods. Gården ligger i Solbjerg Sogn, Hellum Herred, Ålborg Amt, Skørping Kommune.

Ny Wiffertsholm er på 278 hektar.

Ejere af Ny Wiffertsholm 
 (1839-1851) Jens Lauridsen Svanholm
 (1851-1875) Anders Jensen Svanholm
 (1875-1887) Slægten Svanholm
 (1887) Kreditforeningen I Viborg
 (1887-1899) N. Svanholm
 (1899-1910) Jens Kraft Jacob Sophus Dinesen
 (1910-1932) Axel Wilhelm Dinesen (stedsøn)
 (1932-1950) Ida van Deurs gift Dinesen
 (1950-1985) Birthe Alvilde Axelsdatter Dinesen gift Lindegaard
 (1985-) Birthe Alvilde Axelsdatter Dinesen gift Lindegaard / Flemming Christian Ramshart Lindegaard

Kilder 
 * 
 J. P. Trap: Danmark 5.udgave, Kraks Landbrug

Herregårde i Rebild Kommune
Herregårde i Aalborg Amt
Slægten Dinesen
Tiset (Aarhus Kommune)

Tiset er en lille landsby i Østjylland under Tiset Sogn, 14 kilometer syd for Aarhus og 3 kilometer nord for Solbjerg. Landsbyen består af 9 huse og 5 gårde – indenfor byskiltet. Den ligger i Aarhus Kommune og hører til Region Midtjylland.

Eksterne henvisninger 
 Hjemmeside 

Lokaliteter i Aarhus Kommune
Tiset

Tiset kan henvise til flere stednavne i Danmark:
 Tiset (Gram Sogn) – en bebyggelse og et ejerlav i Gram Sogn, Haderslev Kommune
 Tiset (Århus Kommune) – en bebyggelse og et ejerlav i Tiset Sogn, Aarhus Kommune
Gammel Wiffertsholm

Gammel Wiffertsholm er en hovedgård som er oprette af Axel Tønnesen Viffert i 1576. Gården ligger i Solbjerg Sogn, Hellum Herred, Ålborg Amt, Skørping Kommune. Hovedbygningen er opført i 1914-1915

Gammel Wiffertsholm Gods er på 871,5 hektar med Ny Wiffertsholm, Sønderholt, Baisgård, Christines Minde, Lindgården og Hovskoven

Ejere af Gammel Wiffertsholm 

 (1576-1580) Axel Tønnesen Viffert
 (1580) Margrethe Axelsdatter Viffert gift (1) Sehested (2) Urne
 (1580-1589) Evald Sehested
 (1589-1597) Margrethe Axelsdatter Viffert gift (1) Sehested (2) Urne
 (1597-1620) Jørgen Urne
 (1620-1622) Margrethe Axelsdatter Viffert gift (1) Sehested (2) Urne
 (1622-1630) Axel Jørgensen Urne
 (1630) Anne Jørgensdatter Urne gift Seefeld
 (1630-1643) Enevold Christoffersen Seefeld
 (1643-1651) Anne Jørgensdatter Urne gift Seefeld
 (1651-1662) Viffert Christoffersen Seefeld
 (1662-1678) Maren Christoffersdatter Seefeld
 (1678-1679) Ove Juul
 (1680-1728) Laurids Mortensen Kjærulf
 (1728-1739) Karen Jacobsdatter Geesmann gift Kjærulf
 (1739-1740) Anne Lauridsdatter Kjærulf gift (1) Svane (2) Benzon
 (1740-1761) Christen Sørensen Thestrup 
 (1761-1764) Maren Nielsdatter Lynderup gift Thestrup
 (1764-1799) Søren Christensen Thestrup
 (1799-1824) Christen Michael Sørensen Thestrup
 (1824-1826) Enke Fru Thestrup
 (1826-1835) Hans Svanholm
 (1835-1836) Laurids Hansen Svanholm
 (1836-1880) Jens Lauridsen Svanholm
 (1880-1890) Laurids Lauridsen Svanholm
 (1890-1910) Jens Kraft Jacob Sophus Dinesen
 (1910-1932) Axel Wilhelm Jensen Dinesen
 (1932-1964) Ida van Deurs gift Dinesen
 (1964-1978) Birthe Alvilde Dinesen gift Lindegaard
 (1978-) Birthe Alvilde Dinesen gift Lindegaard / Flemming Christian Ramshart Lindegaard

Eksterne henvisninger 

 Gammel Wiffertsholm Gods

Kilder 
 J. P. Trap: Danmark 5.udgave, Kraks Landbrug

Herregårde i Rebild Kommune
Herregårde i Aalborg Amt
Slægten Dinesen
Grill (smykke)

Grills er et slags smykke, som man kan pynte tænder med og bruges især i hiphopkulturen i USA. Nelly har også sammen med Paul Wall, Big Gipp og Ali lavet en sang kaldet Grillz.

Historie 
Hiphopkunstnerne begyndte at gå med grills i starten af 1980'erne; New Yorkeren Eddie Plein, ejer af Eddie's Gold Teeth, menes at være ham, der startede moden. Plein lavede guldkasketter til Flava Flav og til New Yorkrapperene Big Daddy Kane og Kool G. Rap. Han flyttede senere til Atlanta, hvor han designede grills til rappere som OutKast, Goodie Mob, Ludacris, og Lil Jon. Andre forfattere har nævnt Slick Rick som en vigtig tidligere bidrager til popularitetten af grills.

Referencer 

Kropsudsmykning
Miriam Jul Rasmussen

Miriam Jul (født 1973) er en dansk sangerinde og korinstruktør.

Som ung sang Miriam i Danmarks Radios Pigekor. Senere har hun bevæget sig over i den rytmiske musik, hvor det især har været gospel, hun har arbejdet med. Som forsanger i kvartetten Breeze of Gospel fra København har hun optrådt ved mere end 500 kirkekoncerter i Danmark.

Miriam Jul har i den forbindelse arbejdet sammen med Unity og Hans Christian Jochimsen. Hun har sunget duett med bl.a. Otto Brandenburg, Stig Rossen, Jørgen Olsen og Tom McEwan, ligesom hun har medvirket på indspilninger med bl.a. Bob Bailey fra USA og Johnny Logan fra Irland. Hun har også arbejdet sammen med Robert Palmer og Cliff Richard fra England.

Nytårsaften 2007 sang Miriam Jul som solist Der er et yndigt land ved TV 2's nytårstransmission. Miriam Jul arbejder også med gospelworkshops, hvor hun i samarbejde med offentlige og private organisationer og institutioner bruger musikken som led i bl.a. teambuilding, temadage og kurser. Miriam Jul er uddannet fysioterapeut og kirkesanger.

Udgivelser 
I eget navn:

 I Found Your Love (Christmas Night) (2018)
 Tro, Håb & Kærlighed (2018)

Sammen med Breeze of Gospel har hun udgivet:

Don’t Lose Your Faith (2006)
Breeze of Gospel (1998)

Endvidere medvirker hun bl.a. på:
Jul Som I Gamle Dage (2016)
Julehygge (2016)
The Gratitude (2010 & 2012)
Gospel According to Bob Bailey med Bob Bailey (2007)
 We All Need Love med Johnny Logan (2005)
 Dansk Melodi Grand Prix (2004)
Peace In The Valley med Sp-Just-Frost (2003)
I Æteren med Amin Jensen (2002)
Gospelklassikere med Georg Julin & Voice Celebration (2001)

Ekstern henvisning 
Miriam Jul (officiel hjemmeside)

Sangere fra Danmark
Gottlob Berger

Gottlob Berger (født 16. juli 1896, død 25. januar 1975) var tysk SS-Obergruppenführer, NSDAP-medlem 1923-1945 og general i Waffen-SS.

Han var uddannet skolelærer og deltog i 1. verdenskrig, hvor han blevet såret tre gange og senere overført til stabsarbejde på vestfronten.

Efter krigen genoptog han sit lærerarbejde, men kunne ikke tilpasse sig det civile liv og søgte optagelse i et af de mange "frikorps". Det førte til optagelse i NSDAP i 1923.
 
I 1930 indtrådte han i SA og blev hurtigt forfremmet. I skuffelsen over Ernst Röhms kupplaner mod Hitler forlod Berger SA i 1935 og overgik til SS med rang af Oberführer. Grundet sit organisationstalent overgik han i 1938 til SS-Hauptamt og begyndte at arbejde med organisation og struktur inden for SS.

Med begyndelsen af 2. verdenskrig og besættelsen af de nord- og vesteuropæiske lande så Gottlob Berger en mulighed for at udvide SS-organisationen til de "germanske" lande og involverede sig i rekruttering af frivillige til SS, Waffen-SS og senere "Germanske"-SS. 

Det kom for Danmarks vedkommende til at omfatte Frikorps Danmark og Schalburgkorpset.

Gottlob Berger fortsatte, til krigen sluttede, men påtog sig løbende yderligere opgaver som bevæbningen af Postschütz og etablering af paramilitære militser i Polen.

I 1945 bliver Gottlob Berger taget til fange af amerikanerne og i 1949 idømt 25 års fængsel for krigsforbrydelser. Han fik en strafnedsættelse til 10 år, men blev frigivet efter kun 6½ års fængsel i december 1951.
 
Han var ansat ved en gardinfabrik til sin pensionering i 1964.

Eksterne henvisninger 

Generaler fra Tyskland
Nazister fra Tyskland
Tysklands militære personel i 1. verdenskrig
Tysklands militære personel i 2. verdenskrig
Modtagere af Jernkorset
SS-generaler
Naziledere
Nazister dømt for krigsforbrydelser
Personer dømt for krigsforbrydelser ved Nürnbergprocessen
Forbrydere i Holocaust
Las Meninas

Las Meninas («Hofpigerne», eller Kong Filip IV og Hans Familie ) Et maleri af den spanske kunstner Diego Velázquez (1599–1660). Det blev malet i 1656, og maleriet regnes både for Velázquez' hovedværk og som et af de kunstneriske højdepunkter i den europæiske barok. Det anses også for at være den mest fuldendte og komplekse figuropstilling i vestlig kultur.

Hvad forestiller billedet? 
 
Billedet forestiller formodentlig en hverdagscene fra kongeslottet Alcázar i Madrid. I midten i forgrunden står en lille blond pige omgivet af flere personer. Den lille pige er den fem år gamle Margarita Teresa, kong Filips næstyngste datter med dronning Mariana. Rundt om hende står kongelige tjenere, hendes amme og kunstneren selv, Diego Velazquez, i færd med at male "betragteren", der i baggrunden ses i et spejl som et dobbeltportræt. Derved bliver betragteren billedets egentlige hovedperson.

Persongalleri 
Personerne i Las Meninasfra venstre mod højre:
 Diego Velázquez.
 Isabel Velasco og María Agustina Sarmiento står på hver sin side af Margarita.
 I spejlet på væggen i baggrunden skimtes kongeparret, Filip og Mariana.
 José Nieto, dronningens kammertjener, står i døråbningen i billedets baggrund.
 I midten står guvernanten Marcela de Ulloa og en tjener i halvmørke.
 Længst til højre dværgene María Barbola og Nicolas Pertusato.
 I baggrunden går en hofmand gennem døren.

Noter 

Malerier fra 1656
Malerier af Diego Velázquez
DANA

DANA – a-kassen for selvstændige blev stiftet i 1976, og har ca. 38.000 medlemmer. DANA sikrer dagpenge, efterløn mm til selvstændige. DANA har kontorer i 13 byer og hovedkontor i København i Danmark.

DANA er upolitisk, uafhængig af andre organisationer og er statsanerkendt. 

Siden ultimo 2006 har lønmodtagere også haft mulighed for at blive medlem af DANA.

Ekstern henvisning 
 DANAs websted 

A-kasser i Danmark
Etableret i 1976
Nasjonalgalleriet

Nasjonalgalleriet er en afdeling af Nasjonalmuseet for kunst, arkitektur og design i Oslo i Norge. Nasjonalgalleriet blev etableret i 1837 som Den norske stats centralmuseum for billedkunst. Siden 1882 har det ligget i Universitetsgaten i Oslo, i en bygning tegnet af Heinrich Ernst og Adolf Schirmer. Museet har en stor samling af norsk nationalromantisk malerkunst, og af Edvard Munchs billeder.

I 1990 blev museets samlinger fra efter 1945 overført til det nyetablerede Museet for samtidskunst.

En omorganisering af museets basissamling i vinteren 2004/05 førte til stærke reaktioner, men også til øget besøg.

Eksterne henvisninger 

Kunstmuseer i Norge
Museer i Oslo
Museer etableret i 1842
Ravnborg

Ravnborg er udskilt fra Gammel Wiffertsholm Gods i 1840. Gården ligger i Solbjerg Sogn, Hellum Herred, Ålborg Amt, Rebild Kommune. Hovedbygningen er opført i 1924.

Ravnborg Gods er på 501,5 hektar med Solbjerg Sønderskov.

Ejere af Ravnborg 
 (1840-1898) Laurids Svanholm
 (1898-1935) Claudius Svanholm
 (1935-1985) Slægten Svanholm
 (1985-) Poul Johan Poulsen Svanholm

Kilder 
 J. P. Trap: Danmark 5. udgave, Kraks Landbrug.

Herregårde i Rebild Kommune
Herregårde i Aalborg Amt